Legal Document

Category: 21

Text:
6. ΝΟΜΟΘΕΤ.ΔΙΑΓΑΓΜΑ υπ’ αριθ.2562 της 31 Αυγ./3 Σεπτ. 1953 Περί συστάσεως Βαρβακείου Ιδρύματος. Γενικαί διατάξεις ΄Αρθρ.1.-1. Η καταλειφθείσα εις την Ελληνικήν Διοίκησιν (Δημόσιον) υπό του αείμνηστου Ιωάννου Βαρβάκη, δια της από 22 Μαΐου 1824 διαθήκης του, της από 8 Νοεμ.1824 επιστολής του και του από 2 Ιαν.1825 κωδικέλλου του, περιουσία περιέρχεται  εις το δια του παρόντος συνιστώμενον νομικόν πρόσωπον δημοσίου δικαίου, υπό την επωνυμίαν «Βαρβάκειον Ίδρυμα» με έδραν τας Αθήνας, διεπόμενον υπό των διατάξεων του παρόντος και του Α.Ν.2039/1939, ως ούτος ετροποποιήθη και συνεπληρώθη δια μεταγενεστέρων νόμων. 2. Εις το Βαρβάκειον Ίδρυμα περιέρχεται κατά κυριότητα α) η υπό την άμεσον διαχείρισιν του Υπουργείου των Οικονομικών τελούσα ήδη κινητή περιουσία και β) το κτίριον ένθα ποτέ ελειτούργει το Βαρβάκειον Λύκειον μετά της περιοχής αυτού. Σκοπός Ιδρύματος ΄Αρθρ.9.-Το Βαρβάκειον Ίδρυμα συντάσσει και υποβάλλει εις το Υπουργείον Οικονομικών προϋπολογισμόν, απαλογισμόν και ισολογισμόν της ενιαυσίας διαχειριστικής περιόδου, ταύτης αρχομένης την 1ην Ιουλίου και ληγούσης την 30ήν Ιουνίου του επομένου έτους. ΄Αρθρ.10.-1.Το Βαρβάκειον ΄Ίδρυμα δύναται να προσλαμβάνη το απαραίτητον υπαλληλικόν και υπηρετικόν προσωπικόν δια την διεκπεραίωσιν των υπηρεσιών αυτού, μετά προηγουμένην έγκρισιν των επί των Οικονομικών και Εθνικής Παιδείας και Θρησκευμάτων Υπουργών και γνωμοδότησιν του Συμβουλίου Εθνικών Κληροδοτημάτων. Ωσαύτως το Βαρβάκειον ΄Ίδρυμα δύναται να προσλαμβάνη δια την διαχείρισιν και διεκπεραίωσιν των νομικών υποθέσεων αυτού νομικόν σύμβουλον. Τα καθήκοντα του νομικού συμβούλου του Ιδρύματος δύνανται να ανατίθηνται και εις νομικόν σύμβουλον ή πάρεδρον του Νομικού Συμβουλίου του Κράτους δι’ αποφάσεως των επί των Οικονομικών και Εθνικής Παιδείας και Θρησκευμάτων Υπουργών. 2.Η μισθοδοσία του διδακτικού και του υπηρετικού προσωπικού της Βαρβακείου Προτύπου Σχολής και του Διδασκαλείου Μέσης Εκπαιδεύσεως, θα εξακολουθήση να βαρύνη το Ελληνικόν Δημόσιον. Σελ.403 Βαρβάκειο Λύκειο 32.Δ.η.6 3.Δια Β.Δ/των εκδιδομένων τη προτάσει των επί των Οικονομικών και Εθνικής Παιδείας και Θρησκευμάτων Υπουργών, θέλουσι ρυθμισθή τα του αριθμού του τρόπου της προσλήψεως και αντιμισθίας του προσωπικού του Ιδρύματος, των προσόντων αυτού, προαγωγής επιβολής πειθαρχικών ποινών και απολύσεως τούτου, ως και της αντιμισθίας του Νομικού Συμβούλου. Τελικαί Διατάξεις. ΄Αρθρ.11.-1.Τα της λειτουργίας της Βαρβακείου Προτύπου Σχολής και του Διδασκαλείου Μέσης εκπαιδεύσεως κανονισθήσονται δια Βασ. Δ/των εκδιδομένων προτάσει του Υπουργού Θρησκευμάτων και Εθνικής Παιδείας. 2.Δια Βασ. Δ/των εκδιδομένων τη προτάσει των επί των Οικονομικών και Εθν.Παιδείας και Θρησκευμάτων Υπουργών θέλουσι ρυθμισθή τα του τρόπου πληρωμής των δαπανών του Ιδρύματος, της τηρήσεως βιβλίων, της εν γένει διαχειρίσεως ως και πάσα άλλη αναγκαία λεπτομέρεια δια την εκτέλεσιν του παρόντος Ν.Δ/τος. ΄Αρθρ.12.-Καταργούνται οι Α.Ν.1904/1939 «περί εκποιήσεως του κτιρίου του Βαρβακείου Λυκείου μετά του περιβόλου του» και 1608/1946 «περί συμπληρώσεως του υπ’ αριθμ. 1904/1939 Α.Νόμου περί εκποιήσεως του κτιρίου του Βαρβακείου Λυκείου μετά του περιβόλου του» ως και πάσα άλλη διάταξις γενική ή ειδική αντικειμένη εις τας διατάξεις του παρόντος Ν.Δ/τος. Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως. Σελ.404 ΄Αρθρ.2.-Σκοπός του Ιδρύματος είναι η ίδρυσις και λειτουργία Εκπαιδευτηρίων της Βαρβακείου Προτύπου Σχολής και του Διδασκαλείου Μέσης Εκπαιδεύσεως ως και άλλων Σχολών προς εκπαίδευσιν νέων και η χορήγησις υποτροφιών εις απόρους νέους. Διοίκησις του Ιδρύματος ΄Αρθρ.3.-1.Το Βαρβάκειον Ίδρυμα διοικείται υπό Συμβουλίου αποτελουμένου: «α) εξ ενός Συμβούλου του Παιδαγωγικού Ινστιτούτου, οριζομένου δια του Υπουργού επί της Εθνικής Παιδείας και Θρησκευμάτων μετά του αναπληρωτού του, β) εκ του εκάστοτε Διευθυντού της Βαρβακείου Προτύπου Σχολής, γ) εκ δύο υπαλλήλων της Κεντρικής Υπηρεσίας του Υπουργείου Οικονομικών επί βαθμώ τουλάχιστον Διευθυντού,  Σελ.402(α) 267-132 οριζομένων δι’ αποφάσεως του Υπουργού των Οικονομικών, δ) εκ δύο μελών της Σχολικής Επιτροπής της Βαρβακείου Σχολής, εκ των κηδεμόνων των μαθητών της αυτής Σχολής, διοριζομένων υπό του Υπουργού Εθνικής Παιδείας και Θρησκευμάτων και ε) εξ ενός Πολιτικού Μηχανικού ή Αρχιτέκτονος πτυχιούχου του Εθνικού Μετσοβίου Πολυτεχνείου ή άλλου ισοτίμου Πολυτεχνείου οριζομένου δια κοινής αποφάσεως των Υπουργών Οικονομικών και Εθνικής Παιδείας και Θρησκευμάτων. Τα υπό στοιχ.α΄ ,γ΄ ,δ΄  και ε΄ μέλη του Συμβουλίου παρέχουσι τας υπηρεσίας των αμισθί. 2.Παρά τω Συμβουλίω του Ιδρύματος εκτελεί χρέη Κυβερνητικού Επιτρόπου ο Γενικός Διευθυντής Φορολογίας του Υπουργείου Οικονομικών και τούτου απόντος, ελλείποντος ή κωλυομένου ο Διευθυντής Εθνικών Κληροδοτημάτων. Ο κυβερνητικός Επίτροπος μετέχει των συνεδριάσεων του Συμβουλίου άνευ ψήφου». Το Διοικητικόν Συμβούλιον ανασυνετέθη ως άνω δια της παρ.1 άρθρ.1 Β.Δ.432 της 29/31 Μαΐου 1965 (ΦΕΚ Α΄97). ΄Αρθρ.4.-1.Το Συμβούλιον, διοικεί το Ίδρυμα, διαχειρίζεται την περιουσίαν αυτού και επιμελείται της εκπληρώσεως των ταχθέντων υπό του διαθέτου σκοπών κατά τας διατάξεις του παρόντος και του Α.Ν.2039/1939,ως ούτος ετροποποιήθη και συνεπληρώθη δια μεταγενεστέρων Νόμων. 2.Το Συμβούλιον εκλέγει μεταξύ των μελών αυτού, τον Πρόεδρον, Αντιπρόεδρον, τον Ταμίαν και τον Γραμματέα. Ο Πρόεδρος εκπροσωπεί το ΄Ίδρυμα ενώπιον παντός δικαστηρίου και οιασδήποτε αρχής. Τον Πρόεδρον απόντα ή κωλυόμενον αναπληροί ο Αντιπρόεδρος. 3.Επί των δικών του Ιδρύματος εφαρμόζονται αι σχετικαί περί δικαστικών προθεσμιών υπέρ του Δημοσίου διατάξεις. Τα εισαγωγικά των δικών κατά του Ιδρύματος δικόγραφα, κοινοποιούνται επί ποινή απαραδέκτου αυτών εξεταζομένου και αυτεπαγγέλτως υπό των Δικαστηρίων και προς τον Υπουργόν των Οικονομικών. Ο Υπουργός των Οικονομικών δύναται να παρεμβαίνη εις πάσας τας δίκας του Ιδρύματος και εις πάσαν στάσιν αυτών και άνευ προηγουμένης κοινοποιήσεως δικογράφου παρεμβάσεως. 32.Δ.η.5-6 Βαρβάκειο Λύκειο 4.Προκειμένου περί αναγνωρίσεως απαιτήσεως κατά του Ιδρύματος, καταργήσεως δίκης ή συμβιβασμού, απαιτείται απόφασις του Διοικητικού Συμβουλίου του Ιδρύματος, λαμβανομένη τουλάχιστον δια 5 ψήφων. Η τοιαύτη απόφασις του Διοικητικού Συμβουλίου, δεν εκτελείται άνευ προηγουμένης εγκρίσεως των επί των Οικονομικών και Εθνικής Παιδείας και Θρησκευμάτων Υπουργών, παρεχομένης μετά γνωμοδότησιν του Συμβουλίων Εθνικών Κληροδοτημάτων και του Νομικού Συμβουλίου του Κράτους, κατά τας ισχυούσας επί συμβιβασμού και καταργήσεως δικών του Δημοσίου διατάξεις. Αι περί παραγραφής των κατά του Δημοσίου αξιώσεων διατάξεις, ισχύουσι και επί των κατά του Ιδρύματος αξιώσεων. 5.Δια Β.Δ/των εκδιδομένων προτάσει των επί των Οικονομικών και Εθνικής Παιδείας και Θρησκευμάτων Υπουργών, ορισθήσονται αι αρμοδιότητες και τα καθήκοντα του Διοικητικού Συμβουλίου και του Κυβερνητικού Επιτρόπου, τα της αναπληρώσεως, αντικαταστάσεως των μελών του Δ.Συμβουλίου και τα των συνεδριάσεων και απαρτίας αυτού. Διαχείρισις περιουσίας ΄Αρθρ.5.-Πόροι του Βαρβακείου Ιδρύματος είναι: α) τα εισοδήματα κινητής και ακίνητης περιουσίας αυτού και β) κληρονομίαι, κληροδοσίαι και δωρεαί προς το ΄Ίδρυμα. Άρθρ.6.-Το Βαρβάκειον Ίδρυμα δύναται δια πράξεως αυτού εγκρινομένης υπό των επί των Οικονομικών και Εθνικής Παιδείας και Θρησκευμάτων Υπουργών, μετά σύμφωνον γνώμην του Συμβουλίου Εθνικών Κληροδοτημάτων να αποφασίση την εκμετάλλευσιν του εν παρ.2 του άρθρ.1 αναφερομένου ακινήτου. Ειδικώτερον εν τη εννοία της εκμεταλλεύσεως, περιλαμβάνεται η κατεδάφισις του ερειπωμένου κτιρίου και λοιπών κτισμάτων, η ανέγερσις επί του ανωτέρω γηπέδου, δι’ επωφελών οικονομικών συνδυασμών και συμβάσεων οιασδήποτε μορφής ως και δανειακών τοιούτων επί ασφαλεία των δανείων και δι’ εγγραφής υποθήκης, νέων συγχρονισμένων κτιρίων και εγκαταστάσεων προσοδοφόρων, η εκμετάλλευσις τούτων δι’ εκμισθώσεων εν όλω ή εν μέρει προς τρίτους και η συνεκμετάλλευσις αυτού μετά τρίτων. ΄Αρθρ.7.-1.Τα εκ της εκμεταλλεύσεως της ακινήτου και λοιπής κινητής περιουσίας εισοδήματα διατίθενται δια την εκτέλεσιν των εν άρθρ.2 αναφερομένων σκοπών του Ιδρύματος, και ειδικώτερον: α)δι’ αγοράν καταλλήλων γηπέδων εν τη περιοχή Αθηνών και ανέγερσιν επ’ αυτών νέων συγχρονισμένων διδακτηρίων της Προτύπου Βαρβακείου Σχολής και του Διδασκαλείου Μέσης Εκπαιδεύσεως ή παραρτημάτων αυτών, συντήρησιν τούτων και πλουτισμόν δι’εγκαταστάσεων και εποπτικών μέσων διδασκαλίας εν γένει, β) Δια μίσθωσιν ακινήτων και τυχόν διαμόρφωσιν τοιούτων αναλόγως των αναγκών της Βαρβακείου Προτύπου Σχολής και του Διδασκαλείου της Μέσης Εκπαιδεύσεως, μέχρι οριστικής στεγάσεως τούτων εν ιδιοκτήτω οικήματι, γ) Δι’ υποτροφίας απόρων νέων προς σπουδάς τούτων εις την Μέσην και Ανωτάτην εκπαίδευσιν, καθώς και εις την ειδικήν ναυτικήν εκπαίδευσιν (Σχολή Εμπορ.Ναυτιλίας, Σχολάς Μηχανικών Εμπορικού Ναυτικού, Ασυρματιστών κλπ.) προτιμωμένων 4 τουλάχιστον υποτρόφων καταγομένων εκ Ψαρρών. Επί των υποτροφιών έχουσιν εφαρμογήν αι διατάξεις των άρθρ.54 και 107 έως 112 του Α.Ν.2039/1939 και δ) δια την εκτέλεσιν παντός έργου εξυπηρετούντος την πραγμάτωσιν των σκοπών του Ιδρύματος. 2.Τα πλεονάσματα των εισοδημάτων δύνανται μετά σύμφωνον γνώμην του Συμβουλίου Εθνικών Κληροδοτημάτων να επενδύωνται εις χρεώγραφα ή προσοδοφόρα ακίνητα. ΄Αρθρ.8.-Το κατά την παρ.2 του άρθρ.1 ακίνητον ως και έτερα ακίνητα αποκτώμενα εκ των εισοδημάτων του Βαρβακείου Ιδρύματος δύνανται να υποθηκεύωνται και εκποιώνται υπό τούτου, προς επιτέλεσιν των σκοπών του, μετά προηγουμένην έγκρισιν των επί των Οικονομικών και Εθνικής Παιδείας και Θρησκευμάτων Υπουργών στηριζομένην εις σύμφωνον γνώμην του Συμβουλίου Εθνικών Κληροδοτημάτων.